stanford-oval/wikipedia huggingface dataset:
AMD
Tuotteet > Zen

AMD Zen on AMD:n mikroarkkitehtuuri, jota käytetään Ryzen-, Threadripper- ja Epyc-malleissa. Zen-arkkitehtuurin sukupolvia ovat: Zen, Zen+, Zen 2 ja Zen 3.
Epyc on Zen-arkkitehtuuriin perustuva palvelinkäyttöön suunniteltu suoritin, joka kilpailee Intelin Xeon-suorittimien kanssa.
Infinity Fabric on HyperTransport-väylän jatkokehitystä, jota käytetään AMD Zen -arkkitehtuurin kanssa. AMD on laajentanut Infinity Fabricia grafiikkaprosessorien välisiin yhteyksiin.
Tuotteet > AMD:n valmistamia prosessoreita

8086 (valmistettu Intelille)
8088 (valmistettu Intelille)
Am286
Am386 (1991)
Am486 (1993)
Am5x86 (1995)
AMD K5 (1995)
AMD K6 (1997)
AMD K6-2
AMD K6-III
AMD Am2900 -sarja
AMD Am29000 (29k) -sarja
Athlon (1999)
Duron (2000)
Athlon XP, Athlon MP (2001)
Mobile Athlon 4 (2001)
Mobile Athlon XP (2002)
Mobile Duron (2002)
Sempron
Opteron (2003)
Athlon 64, Athlon 64 FX, Athlon 64 X2 (2003-2007)
Turion 64 (2005), Turion 64 X2 (2006)
Opteron X2
Phenom X4, Phenom FX (2007-2008)
Athlon X2
Phenom II
Athlon II
Turion II
Bulldozer (seuraajat Piledriver, Steamroller, Excavator)
Zen (Ryzen, Threadripper, Epyc)
Tuotteet > AMD K5

AMD aloitti 90-luvulla omien suorittimien suunnittelun, jäljitellen Intel Pentium Pro -arkkitehtuuria. Ensimmäisen oman AMD K5 suorittimen tuotanto aloitettiin vuonna 1996. Prosessorilla oli paljon ongelmia ja se oli huomattavasti Intelin vastaavaa hitaampi kokonaislukunopeudessa ja liukulujen käsittelyssä, joten suoritin ei käynyt hyvin kaupaksi. AMD oli juuri rakentanut uuden Fab 25 -tehtaan Austinin Texasiin valmistamaan K5-suoritinta, joten sillä ei ollut resursseja suunnitella nopeasti uutta.
Tuotteet > AMD K6

AMD osti vuonna 1996 NexGen-nimisen yhtiön jolla sai oikeuden Nx686-suorittimeen. AMD nimesi uudelleen AMD K6:ksi ja muutti rakenteen käyttämään Intelin kanssa samaa Socket 7-kantaa. Näin K6-suorittimen pystyi asentamaan mihin tahansa Intel Pentium -emolevyyn. Intel -yhteensopivuuden lisäksi siihen oli lisätty RISC -suorittimissa yleisiä ominaisuuksia.
Tuotteet > AMD K6-2

Vielä samana vuonna julkaistiin 3dNow! -SIMD-multimedialaajennuksella varustettu AMD K6-2. Sen laajennettu käskykanta sisälsi ominaisuuksia nopeampaan liukulukulaskentaan, jota tarvittiin etenkin 3D-grafiikan kiihdyttämiseen. AMD:n markkina-asema ei ollut vielä niin vahva, että ohjelmistovalmistajat olisivat suuremmissa määrin hyödyntäneet näitä ominaisuuksia. Sitä vastoin ohjelmistovalmistajat tukivat vähän aiemmin julkaistua Intelin MMX-käskykantaa.
Tuotteet > AMD K6-III

Tammikuussa 1999 viimeinen K6-sarjaan kuuluva suoritinmalli näki päivänvalon. Se oli 450 MHz:n K6-III ja kilpailukykyinen Intelin kärkisuorittimien kanssa. Tämä suoritin oli K6-2:n päivitetty versio, johon oli lisätty 256 kilotavua täydellä nopeudella toimivaa L2-välimuistia integroituna ytimeen ja parempi haarautumisen ennakointi (engl. branch prediction). Vaikka se vastasi kokonaislukulaskuissa Pentium II/III-suoritinta, liukulukuyksikkö oli vanhentunut eikä voinut kilpailla Intelin uusimpien suorittimien kanssa.
Tuotteet > Athlon

Athlon on AMD:n seitsemännen sukupolven x86 prosessori, joka julkaistiin kesäkuussa 1999. Toisin kuin aiempi K6, tätä ei voinut lisenssisyistä asentaa Intelin emolevyhin (Slot 1), joten AMD siirtyi käyttämään Slot A:ta. AMD sai vihdoin nopeuskruunun ja Intel vastasi lähtemällä nopeuskilpailuun, joten 1 GHz raja ylitettiin ennen vuosituhannen vaihdetta. AMD piti nopeuskruunua vuosikaudet. Yhtiön toimitusjohtajana pitkään ollut, yksi perustajista, Jerry Sanders jäi eläkkeelle vuonna 2002.
Tuotteet > Opteron, Athlon 64 ja Phenom

AMD julkaisi ensimmäisen AMD64-suorittimensa Opteronin maaliskuussa 2003. Opteron suunniteltiin työasemiin ja palvelimiin, sisältäen myös ne joissa on enemmän kuin yksi suoritin. AMD julkaisi Athlon 64 ja Athlon 64 FX-mallit syyskuussa 2003, jotka päättäväisesti ottivat nopeuskruunun itselleen. Molemmat suorittimet voittivat Pentium 4:n ja sen huippumallin, Pentium 4 Extreme Editionin) lähes kaikissa tehokkuustesteissä. Joulukuussa 2007 julkistettiin Phenom-nimellä kulkevat neliytimiset K10-suorittimet.
Turion
Turion 64-suorittimen oli tarkoituksena on kilpailla kannettavien suoritin markkinoilla Intelin Pentium M:n kanssa. Turion 64 tukee AMD64-käskykantaa ja sitä voi pitää käytännössä vähävirtaisena Athlon 64:nä.
Sempron
Sempron on Athlon 64:n pikkuveli ja tarkoitettiin budjettiluokan kokoonpanoihin.
Muuta > Kellotaajuuden maailmanennätys

Bulldozerilla saavutettiin maailman korkein x86-suorittimen kellotaajuus, 8429 MHz ja se on Guinnessin maailmanennätys.
Aiheesta muualla

Wikimedia Commonsissa on kuvia tai muita tiedostoja aiheesta .
AMD:n kotisivu
Yhtiön entinen pääkonttori Sunnyvalessa, Kaliforniassa
Aksjonovo-Zilovskoje

Aksjonovo-Zilovskoje (ven. Аксёново-Зи́ловское) on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Belyi Urjum -joen rannalla 83 kilometriä Tšernyševskistä koilliseen. Taajaman kautta kulkee Siperian rata. Asukkaita on 4 100 henkeä (vuonna 2009).
Paikkakunta on saanut alkunsa vuonna 1908 perustetusta Zilovon rautatieasemasta. Asemataajaman nimenä oli aluksi Aleksejevski. Vuonna 1930 se sai kaupunkimaisen taajaman statuksen. Tärkein työnantaja on rautatieliikenne. Taajamassa on kaksi koulua, sairaala, kerhotalo ja kirjasto.
Aiheesta muualla

Aksjonovo-Zilovskoje Taka-Baikalian tietosanakirjassa (venäjäksi)
Barkingsiden metroasema

Barkingsiden metroasema on asema Lontoon metron Central Linellä. Se sijaitsee Oyster-vyöhykkeellä 4. Asemaa käytti 1,62 miljoonaa matkustajaa vuonna 2017.
Aiheesta muualla

Kuvia tai muita tiedostoja aiheesta Barkingsiden metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Fairlopin metroasema ▷ Woodfordin metroasema |  |  Central Line |  | Newbury Parkin metroasema (en) ▷ Ealing Broadway (en) / West Ruislipin asema (en) |
muokkaa wikidataa
Akseli Olli Väänänen

Akseli Olli Väänänen, kirjailijanimimerkiltään Uula Aapa (20. lokakuuta 1900 Kuopio – 3. joulukuuta 1987 Kotka) oli suomalainen upseeri ja sotakirjailija. Useassa kirjassaan Väänänen kuvaa Lapin kaukopartiotoimintaa.
Akseli Olli Väänäsen vanhemmat olivat maanviljelijä Olli Väänänen ja Hilma Alina Väänänen (o.s. Parjanen). Ennen upseerin uraa hän kävi seitsemän luokkaa Kuopion lyseota sekä kauppakoulun Kuopiossa. Hän osallistui kansalaissotaan valkoisten puolella ja haavoittui Heinolassa. Kadettikoulun Väänänen kävi 1927–1929. Hän toimi Lapin Rajavartiostossa nuorempana upseerina vuosina 1929–1935 ja komppanianpäällikkönä vuodesta 1935.
Talvisotaan kapteeni Väänänen osallistui Sallan komppanian eli Erillinen pataljoona 17:n (ErP17) komppanianpäällikkönä ja majuri Roinisen seuraajana ErP17:n komentajana joulukuun alkupäivistä sodan loppuun. Hänet ylennettiin majuriksi vuonna 1941. Vuosina 1949–1955 hän työskenteli esikuntapäällikkönä Kainuun Rajavartiostossa, minkä jälkeen hän erosi palveluksesta.
Ensimmäiset kaukopartioromaaninsa hän kirjoitti 1950-luvun alussa. Tämä näkyy varhaisimmissa teoksissa siten, etteivät henkilöt esiinny oikeilla nimillä eikä edes vihollisvaltiota nimetä.
Viisi ensimmäistä kirjaa ilmestyivät myös nuortenkirjapainoksina sarjassa Seikkailujen maailma (Otava). Teos Yhteyspartio yllättää ilmestyi uusittuna painoksena vuonna 1969. Uusinnassa on muutamia nimiä vaihdettu, mm. joukkueenjohtaja luutnantti Kärki on saanut ilmeisesti alkuperäisen nimen Nyberg ja korkein johtaja, kapteeni Terä on muuttunut majuri Loheksi. Samoin vihollisesta käytetään nimitystä partisaanit eikä enää pelkkää vihollinen -ilmaisua - joskin venäläisistä ei vieläkään puhuta. Samoin takalinjan tukikohta, nuorten kirjassa Peskikylä, on vaihdettu alkuperäiseksi Savukoskeksi.
Samoin nuortenkirjasta poiketen partisaani-iskujen motiiviksi määritellään vihollisen pyrkimykset mahdollistaa iskut syvemmälle Suomeen, mikä olisi voinut merkitä joukkojen heikentämistä varsinaisella rintamalla.
Uusintapainoksen loppuun on liitetty – nuorisokirjasta poiketen – kuvaus vuonna 1943 sattuneesta sotilaskotisisarten ja heidän kuljettajiensa surmasta Kainuun rajakorvessa: heidän autonsa ajoi partisaanien asettamaan maamiinaan ja tulitus väijytyksistä surmasi räjähdyksestä selvinneet.
Teos Jälkipartio varmistaa on vapaamuotoinen kuvaus Mannerheim-ristin ritari Olli Remeksen sotatoimien varhaisvaiheista Lapin ja Kainuun rintamalla, silloin vielä rajavartioston kersanttina. Ritarinarvoon johtaneet sotatoimet jäävät maininnan varaan.
Teos Kaukopartio kierroksessa on uusittu ja laajennettu versio nuortenkirjasta Kaukopartion seikkailuja.
Väänäsen ensimmäinen puoliso oli Aino Tellervo (o.s. Uotinen) vuosina 1922–1969 puolison kuolemaan asti. Toinen puoliso oli Kaisu Elina (o.s. Perähuhta) vuodesta 1969.
Tuotanto

Sissipartio iskee : Sissipartion seikkailuja erämaassa (Otava, 1950)
Partio väijyksissä : Erämaasotaa Lapin selkosilla (Otava, 1951)
Kaukopartion seikkailuja: Kolmimiehisen kaukopartion huima matka kauas vihollislinjojen taakse (Otava, 1952)
Yhteyspartio yllättää : Erään yhteyspartion seikkailuja Lapin erämaassa ankaran talven keskellä (Otava, 1954)
Jälkipartio varmistaa : Mannerheimristin ritarin ja mestarihiihtäjän Olli Remeksen partioseikkailuja Lapin erämaissa (Otava, 1955)
Partio pulassa : Seikkailu vihollisselustassa (Otava, 1959)
Sallan kapina : Vapaussodan jälkeisiä seikkailuja Itä-Karjalan ja Lapin selkosilla (Otava, 1965)
Tuhoon tuomittu partio : Kertomus suomalais-saksalaisen kaukopartion huimista seikkailuista Petsamon karuissa erämaissa 1942 (Otava, 1966)
Partisaanit iskevät : Dokumenttiteos taisteluista partisaaneja vastaan Lapin laajoilla selkosilla (Otava, 1968), korjattu ja täydennetty painos teoksesta Partio väijyksissä.
Partioretki Murmanskiin : Kaukopartion seikkailuja Kuolan ja Petsamon arktisilla alueilla (Otava, 1972)
Sallan partio : Partio Sallan erämaissa talvisodan 1939-1940 aikana (Otava, 1973)
Sotakoiria partioretkillä (Otava, 1974)
Partisaanisotaa : Valikoituja kertomuksia (Otava, 1975)
Kaukopartio kierroksessa (Otava, 1976), korjattu ja täydennetty painos teoksesta Kaukopartion seikkailuja.
Sissisotaa Lapissa saksalaisia vastaan (Otava, 1977), korjattu ja täydennetty painos teoksesta Sissipartio iskee
Tiedusteluretki Nivastroin voimalaitokselle : Partioretki Lapin ja Muurmanskin erämaissa (Otava, 1978), korjattu ja täydennetty painos teoksesta Partio pulassa.
Väijytyspartio iskee : rajakersantti Olli Remeksen, Mannerheim-ristin ritarin ja mestarihiihtäjän partiotaisteluista talvisodassa itärajalta Kuolajärvelle (Otava, 1979), korjattu ja täydennetty painos teoksesta Jälkipartio varmistaa.
Sallan soturit : Mannerheim-ristin ritarin ja mestarihiihtäjän rajavääpeli Olli Remeksen partiotaisteluista talvisodassa Kuolajärven ja Joutsijärven välillä (Otava, 1980)
Kaukopartiossa viimeiseen mieheen : Uhkarohkea partiomatka Muurmannin rautatiesiltoja tuhoamaan yhdessä saksalaisten kanssa vuonna 1942 (Otava, 1981), Tuhoon tuomitun partion korjattu ja täydennetty laitos.
Nikkelipartio : Kertomus suomalais-saksalaisen partion tiedusteluretkestä vuonna 1943 Montshegorskin nikkelikaivokselle (Otava, 1982)
Bayern

Bayern on Baijerin osavaltion saksankielinen nimitys. Bayern voi viitata seuraaviin asioihin:
Baijeri, osavaltio Saksan liittotasavallassa.
FC Bayern München, müncheniläinen jalkapallojoukkue.
Baijerin kuningaskunta, vuosina 1805–1918 toiminut valtio.
Bayern-luokka, Saksan keisarillisen laivaston viimeinen taistelulaivaluokka, jonka johtoalus oli SMS Bayern
Bayern (D183), Saksan laivaston ohjushävittäjä
Bayern (F217), Saksan laivaston fregatti
von Bayern, sukunimenä:
Elisabeth Ludovika von Bayern (1801–1873), saksalainen prinsessa ja Preussin kuningatar, kuningas Fredrik Vilhelm IV:n puoliso.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bayern”, voi hakea sivunnimihaulla, laajalla sivunnimihaulla tai tekstihaulla.
Bertel Laurell

Bertel Henrik Laurell (13. heinäkuuta 1879 Hailuoto – 19. heinäkuuta 1954 Tampere) oli suomalainen Tampereella vaikuttanut lääkäri. Laurell oli erittäin tunnettu, ja hänen lääkärintoiminnastaan Tampereella on jäänyt muistiin paljon kaskuja.
Bertel Laurellin vanhemmat olivat kirkkoherra, rovasti Josef Salem Laurell ja Gustava Elisabet Snellman. Hän pääsi ylioppilaaksi 1899 Oulun lyseosta ja valmistui Helsingin yliopistosta lääketieteen kandidaatiksi 1904 ja lisensiaatiksi 1908.
Laurell toimi Ikaalisten kunnanlääkärinä 1908–1909 ja 1911–1919, välillä hän oli kunnanlääkärinä Joroisissa 1909–1911. Ikaalisissa hän toimi myös pari vuotta v.t. piirilääkärinä ja 1911–1919 koululääkärinä. Laurell oli sitten vuodesta 1920 alkaen Tampereella yksityislääkärinä sekä kaupungin vähävaraisten lääkärinä 1920–1943. Viimeksimainitussa virassa hän toimi myös kunnalliskodin lääkärinä sekä kaupungin ja eräiden yksityisten lastenkotien lääkärinä. Laurellin apua käytettiin varsinkin sisätautitapauksissa ja hänellä oli laaja ja uskollinen potilaskunta. Juuri tältä ajalta ovat peräisin ne kaskut, joissa hän on päähenkilönä.
Bertel Laurell oli naimisissa vuodesta 1908 sairaanhoitaja Ida Rankaviidan kanssa.
Tampereen Lääkäriseura on jakanut vuodesta 1985 lähtien ansioituneille lääkäreille Bertel Laurellin kunniapalkintoa.
Alfred Bloch

| Mitalit> Maa:   Ranska.Miesten jalkapallo. Olympialaiset  | Mitalit> Maa:   Ranska.Miesten jalkapallo. Olympialaiset  | Mitalit> Maa:   Ranska.Miesten jalkapallo. Olympialaiset  | Maa:   Ranska> Miesten jalkapallo. |
| --- | --- | --- | --- |
|  Hopeaa | Pariisi 1900 | joukkuekilpailu |  |
Alfred Bloch (1877–?) oli ranskalainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.
Ranskan jalkapallojoukkue vuoden 1900 olympialaisissa.
Bernhard Niederberger

Bernhard Niederberger
Bernhard Niederberger (s. 29. syyskuuta 1993) on sveitsiläinen alppihiihtäjä, joka edustaa Beckenried-Klewenalp-seuraa.
Niederberger kilpaili alppihiihdon maailmancupissa ensimmäisen kerran Adelbodenin pujottelussa tammikuussa 2013. Ensimmäiset maailmancupin pisteensä hän saavutti Zagrebin pujottelussa tammikuussa 2015 oltuaan 21:s.
Aiheesta muualla

Bernhard Niederbergerin kotisivut (Arkistoitu – Internet Archive)
Alaveski järv (Küti)

| Alaveski järv |
| --- | --- |
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°48′34″N, 27°09′38″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Iskna jõen valuma-alue
Järveen tulevat joet:  Iskna jõgi
Laskujoki:  Iskna jõgi 
Järvinumero:  VEE2142710
Mittaustietoja
Pinnankorkeus:  80,6 m  mpy. 
Pituus:  0,25 km  
Leveys:  0,06 km  
Rantaviiva:  0,447 km  
Pinta-ala:  1,1 ha  
Saaria:  ei saaria 
 fiAlaveski järv 
Alaveski järv on Virossa Võrumaalla Võrun kunnan Noodeskülassa sijaitseva padottu järviallas. Virolaisessa nimistössä veski tarkoittaa vesimyllyä.
Maantietoa

Tekojärvi on 250 metriä pitkä ja 60 metriä leveä, ja sen pinta-ala on 1,1 hehtaaria. Se sijaitsee Noodasjärven ja Noodaskülan eteläpuolella ja 450 metriä Iskna jõgea ylävirtaan päin. Järvi on muodostettu patoamalla joki jyrkkärinteiseen Kütiorgin laaksoonsa, jolloin on syntynyt pitkänomainen patojärvi. Järven ympäristö on metsämaata, jonka rinteet kohoavat 30–40 metriä ylöspäin. Järven länsirantaa seuraa pieni taloille johtava tie.
Vesistösuhteita

Alaveski järv kuuluu Iskna jõen valuma-alueeseen, jossa Iskna jõgi on Võhandu jõen sivu-uoma. Järvi on Iskna jõen läpivirtausjärvi eikä siihen ole johdettu muita ojia. Ylävirran puolella sijaitsee 150 metrin päässä toinenkin patojärvi Mäeveski järv, jonka vedenpinta on 86,1 metriä mpy. Lyhyen osuuden aikana iskna jõgi putoaa 5,5 metriä. Joella on pudotusta Noodasjärveen 7,1 metriä. Iskna jõgi yhtyy Võhandu jõgeen seitsemän kilometrin päässä lähellä Kääpan taajamaa. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Aleksandr Lebedenko

Aleksandr Gervasjevitš Lebedenko (ven. Александр Гервасьевич Лебеденко, 21. kesäkuuta 1892 Tšerkassy – 9. joulukuuta 1975 Leningrad) oli venäläinen neuvostokirjailija.
Itämaisia kieliä Pietarin yliopistossa opiskellut Lebedenko osallistui ensimmäiseen maailmansotaan ja Venäjän sisällissotaan. Hän työskenteli toimittajana ja matkusteli eri maissa ja kirjoitti matkakirjoja ja lastenkirjoja kansainvälisistä aiheista. Historialliset romaanit Tjažolyi divizion (”Raskas divisioona”, 1932) ja Kasvoista kasvoihin (Litsom k litsu, 1957) kuvaavat ensimmäistä maailmansotaa ja Venäjän sisällissotaa.
Suomennettuja teoksia

Kiina eilen ja tänään. Suom. Ludvig Kosonen. Leningrad: Kirja, 1931 (Kipinän kirjasto, 10).
Intia, Intia, Intia. Suom. Ludvig Kosonen. Leningrad: Kirja, 1931 (Kipinän kirjasto, 11).
Kasvoista kasvoihin: romaani. Suom. Urho Ruhanen. Moskova, Vieraskielisen kirjallisuuden kustannusliike, 1962.
ATP-kausi 2016

Tämä on luettelo kauden 2016 tenniksen ATP-kiertueen turnauksista ja voittajista.
Kalenteri > Maaliskuu

| Turnauksen alkamispäivä | Turnaus | Mestarit | Loppuotteluvastustajat | Välieriin päässeet | Puolivälieriin päässeet |
| --- | --- | --- | --- | --- | --- |
| 7. maaliskuuta 14. maaliskuuta | Indian Wells Masters  Indian Wells, Yhdysvallat ATP World Tour Masters 1000  $7,037,595 – Kova – 96S/48Q/32D |  Novak Đoković 6–2, 6–0 |  Milos Raonic |  Rafael Nadal  David Goffin |  Jo-Wilfried Tsonga  Kei Nishikori   Marin Čilić  Gaël Monfils |
| 7. maaliskuuta 14. maaliskuuta | Indian Wells Masters  Indian Wells, Yhdysvallat ATP World Tour Masters 1000  $7,037,595 – Kova – 96S/48Q/32D |  Pierre-Hugues Herbert  Nicolas Mahut 6–3, 7–6(7–5) |  Vasek Pospisil  Jack Sock |  Rafael Nadal  David Goffin |  Jo-Wilfried Tsonga  Kei Nishikori   Marin Čilić  Gaël Monfils |
| 21. maaliskuuta 28. maaliskuuta | Miami Open  Miami, Yhdysvallat ATP World Tour Masters 1000  $7,037,595 – Kova – 96S/48Q/32D |  Novak Đoković 6–3, 6–3 |  Kei Nishikori |  David Goffin    Nick Kyrgios |  Tomáš Berdych   Gilles Simon   Milos Raonic    Gaël Monfils |
| 21. maaliskuuta 28. maaliskuuta | Miami Open  Miami, Yhdysvallat ATP World Tour Masters 1000  $7,037,595 – Kova – 96S/48Q/32D |  Pierre-Hugues Herbert  Nicolas Mahut 5–7, 6–1, [10–7] |  Raven Klaasen  Rajeev Ram |  David Goffin    Nick Kyrgios |  Tomáš Berdych   Gilles Simon   Milos Raonic    Gaël Monfils |
Kalenteri > Syyskuu

| Turnauksen alkamispäivä | Turnaus | Mestarit | Loppuotteluvastustajat | Välieriin päässeet | Puolivälieriin päässeet |
| --- | --- | --- | --- | --- | --- |
| 12. syyskuuta | Davis Cupin välierät Glasgow, Iso-Britannia – Kova (s) Zadar, Kroatia – Kova (s)  | Välierien voittajat Argentiina 3–2  Kroatia 3–2 | Välierien häviäjät Iso-Britannia  Ranska |  |  |
| 19. syyskuuta | Pietari Open  Pietari, Venäjä ATP World Tour 250 $986,380 – Kova (s) – 28S/16Q/16D |  Alexander Zverev 6–2, 3–6, 7–5 |  Stanislas Wawrinka |  Roberto Bautista Agut  Tomáš Berdych |  Viktor Troicki   João Sousa   Paolo Lorenzi  Mikhail Youzhny |
| 19. syyskuuta | Pietari Open  Pietari, Venäjä ATP World Tour 250 $986,380 – Kova (s) – 28S/16Q/16D |  Dominic Inglot    Henri Kontinen  4–6, 6–3, [12–10] |  Andre Begemann    Leander Paes |  Roberto Bautista Agut  Tomáš Berdych |  Viktor Troicki   João Sousa   Paolo Lorenzi  Mikhail Youzhny |
| 19. syyskuuta | Moselle Open  Metz, Ranska ATP World Tour 250 €520,070 – Kova (s) – 28S/16Q/16D |  Lucas Pouille 7–6(7–5), 6–2 |  Dominic Thiem |  Gilles Simon  David Goffin |  Gilles Müller  Malek Jaziri   Julien Benneteau  Nicolas Mahut |
| 19. syyskuuta | Moselle Open  Metz, Ranska ATP World Tour 250 €520,070 – Kova (s) – 28S/16Q/16D |  Julio Peralta  Horacio Zeballos 6–3, 7–6(7–4) |  Mate Pavić  Michael Venus |  Gilles Simon  David Goffin |  Gilles Müller  Malek Jaziri   Julien Benneteau  Nicolas Mahut |
| 26. syyskuuta | Chengdu Open  Chengdu, Kiina ATP World Tour 250 $947,735 – Kova – 28S/16Q/16D |  Karen Khachanov 6−7(4−7), 7−6(7−3), 6−3 |  Albert Ramos |  Grigor Dimitrov   Viktor Troicki |  Dominic Thiem  Diego Schwartzman   Feliciano López  Kevin Anderson |
| 26. syyskuuta | Chengdu Open  Chengdu, Kiina ATP World Tour 250 $947,735 – Kova – 28S/16Q/16D |  Raven Klaasen  Rajeev Ram 7–6(7–2), 7–5 |  Pablo Carreño Busta  Mariusz Fyrstenberg |  Grigor Dimitrov   Viktor Troicki |  Dominic Thiem  Diego Schwartzman   Feliciano López  Kevin Anderson |
| 26. syyskuuta | Shenzhen Open  Shenzhen, Kiina ATP World Tour 250 $704,140 – Kova – 28S/16Q/16D |  Tomáš Berdych 7−6(7−5), 6−7(2−7), 6–3 |  Richard Gasquet |  Thomaz Bellucci   Janko Tipsarević |  Jiří Veselý  Bernard Tomic   Mischa Zverev  Malek Jaziri |
| 26. syyskuuta | Shenzhen Open  Shenzhen, Kiina ATP World Tour 250 $704,140 – Kova – 28S/16Q/16D |  Fabio Fognini  Robert Lindstedt 7–6(7–4), 6–3 |  Oliver Marach  Fabrice Martin |  Thomaz Bellucci   Janko Tipsarević |  Jiří Veselý  Bernard Tomic   Mischa Zverev  Malek Jaziri |
Kalenteri > Marraskuu

| Turnauksen alkamispäivä | Turnaus | Mestarit | Loppuotteluvastustajat | Välieriin päässeet | Puolivälieriin päässeet |
| --- | --- | --- | --- | --- | --- |
7. marraskuuta:  Turnauksia ei pelata.
| 14. marraskuuta | ATP World Tour Finals  Lontoo, Iso-Britannia ATP World Tour Finals $7,500,000 – Kova (s) – 8S/8D (RR) |  Andy Murray  6−3, 6−4 |  Novak Đoković |  Milos Raonic    Kei Nishikori | Lohkovaihe  Gaël Monfils   Marin Čilić   David Goffin   Dominic Thiem   Stanislas Wawrinka |
| 14. marraskuuta | ATP World Tour Finals  Lontoo, Iso-Britannia ATP World Tour Finals $7,500,000 – Kova (s) – 8S/8D (RR) |  Henri Kontinen  John Peers 2–6, 6–1, [10–8] |  Raven Klaasen  Rajeev Ram |  Milos Raonic    Kei Nishikori | Lohkovaihe  Gaël Monfils   Marin Čilić   David Goffin   Dominic Thiem   Stanislas Wawrinka |
| 21. marraskuuta | Davis Cupin finaali  Zagreb, Kroatia – Kova (s) |  Argentiina  3–2 |  Kroatia |  |  |
Turnausten alkamispäiviin ei lasketa karsintoja
Kentissä merkki "(s)" tarkoittaa sisäkenttää
Bayesilainen optimointi

Bayesilainen optimointi on  koneoppimismenetelmä, joka on suunniteltu tuntemattomien funktioiden globaaliin optimoimiseen iteratiivisesti . Menetelmä on tarkoitettu suuntaamaan näytteidenkeruu etsintäavarauuden lupaaville alueille ja soveltuu siksi erityisesti funktioille, joiden evaluoiminen on kallista. Menetelmää on käytetty monien erilaisten optimointiongelmien ratkaisemiseen .
Optimointistrategia

Bayesilaisessa optimoinnissa hyödynnetään Bayesin teoreemaa. Kohdefunktion arvoja ennustetaan probabilistisen sijaismallin (tyypillisesti 
stokastisiin prosesseihin kuuluva Gaussinen prosessi) avulla. Sijaismallia parannetaan iteratiivisesti keräämällä uusia näytteitä (mittauksia) pisteistä, jotka algoritmiin kuuluva näytteistysfunktio on osoittanut perustuen sijaismallin evaluaatioihin. Näytteistysfunktio määrittelee optimointialgoritmin näytteidenkeruustrategian, joka tasapainottaa tuntemattomien alueiden tutkimista ja lupaaviksi aiemmilla näytteidenkeruukierroksilla todettujen alueiden hyödyntämistä .